Ifølge polititilladelsen krævede det medlemskab at få adgang til arrangementerne. Medlemskortet kostede fire kroner og hertil kom en entre, som afhang af de medvirkende musikeres økonomiske krav. Frivillige fra de lokale ungdomsorganisationer medvirkede ved arrangementerne. Disse blev afholdt i festsalen på daværende [[Egegård Skole]] (nu [[Gladsaxe Skole]]). Der deltog op mod 1300 unge i arrangementerne, og successen betød, at klubben i 1966 kunne overgive 67.000 kr. til foreninger, der arbejdede for de unges interesser.<ref name="Eva"/> Der var typisk tre bands, som optrådte på en spilleaften. Klubben havde op mod 6.000 medlemmer, da successen var størst.<ref name="teen">[http://www.teenclubs.dk/Historie3_Musikken.html ''Gladsaxe Teen Clubs historie - i meget korte træk...'']. Hentet den 29. oktober 2018</ref> De fleste aftener spillede tre bands i ca. 45. minutter hver. Blandt de optrædende var [[Small Faces]] med [[Steve Marriott]], (30. marts 1968), [[Pretty Things]], (26. oktober 1968), [[Ten Years After]] med [[Alvin Lee]], (8. februar 1969) og [[Deep Purple]], (1. februar 1969).<ref name="teen3">[http://www.teenclubs.dk/De_var_her_allesammen.html ''Teen Clubs: ''De var her alle sammen (næsten)]. Hentet den 29. oktober 2018</ref> I 1969 var stilen ændret. Der var færre Bands, som indbød til dans og flere, som fik publikum til at sidde og lytte til musikken.<ref name="Eva"/> Da både medlemstallet og overskuddet fra arrangementerne faldt, blev klubben et debatemne op til kommunalvalget 1970, hvorefter den lukkede kort efter.<ref name="Eva"/>
Filosofi Historie Foreninger Organisationer